cyanic-selkie/wikianc huggingface dataset:
ტერაკოტის არმია
მიუხედავად არქიტექტურული კომპლექსის ეფექტურობისა, სამარხი კომპლექსის ყველაზე მნიშვნელოვან ნაწილს მაინც ტერაკოტისაგან გაკეთებული არმია წარმოადგენს, რომელმაც აღმოჩენისთანავე ფართოდ გაითქვა სახელი. ეს უდიდესი სკულპტურული ჯგუფი 1974 წლის გაზაფხულზე აღმოაჩინა ფერმერთა ჯგუფმა წყლის ჭის თხრის დროს. არქეოლოგებმა დაიწყეს ძიება და მიაკვლიეს მიწის ქვეშ დამალულ უდიდეს სივრცეს, სადაც დამარხული იყო მეომრებისა და ცხენების დაახლ. 6 000 ტერაკოტის ფიგურა. ამის შემდეგ არქეოლოგებმა მეომრებისა და ცხენების ფიგურებით სავსე მეორე და მესამე ორმოც აღმოაჩინეს. სამივე ერთად 20 000 კვ/მ-ს მოიცავდა და 8 000 ფიგურას აერთიანებდა. ამ ისტორიული საგანძურის უკეთ დასაცავად პირველ ორმოს დაადგეს შენობა, რომელსაც ლითონის კამაროვანი გადახურვა აქვს და უზარმაზარ დარბაზს ქმნის. შენობა 230 მ-ის სიგრძის, 72 მ-ის სიგანისა და 22 მ-ის სიმაღლისაა. მასში ფეხბურთის ორი მოედანიც კი თავისუფლად დაეტევა. ტერაკოტის მეომრებისა და ცხენების მუზეუმი ოფიციალურად გაიხსნა 1979 წელს. პირველი ორმოს დარბაზში მდგარი ადამიანი ხედავს დაახლოებით 1 000 მეომარსა და ცხენს, რომლებიც მიწიდან უკვე ამოღებული და გაწმენდილია. დანარჩენი ფიგურები სათითაოდ გაწმენდის პროცესშია. სამარხს ბოლომდე არ ხსნიან, რათა ფიგურები საიმედოდ იყვნენ დაცულნი მანამდე, სანამ მათი გაწმენდის დრო არ მოვა, რადგანაც მოხდა ისეთი შემთხვევა, როდესაც მიწიდან ამოღების შემდეგ ზოგიერთი ფიგურის შეღებილი ზედაპირი ნელ-ნელა გახუნდა და გაფუჭდა. მნახველთათვის გახსნილია მთელი სივრცის მხოლოდ ერთი ნაწილი, ხოლო ზოგიერთ ადგილას ფოტოსა და ვიდეოს გადაღებაც კი აკრძალულია. მხოლოდ რამდენიმე ადამიანს (მათ შორის დედოფალ ელისაბედ II-ს) მისცეს ნება გაევლო თავად ქანდაკებებს შორის და ახლოდან დაეთვალიერებინა ისინი.
არმია მართკუთხედის ფორმით არის განლაგებული და ყველა მეომარი აღმოსავლეთისაკენ იმზირება. წინა სამ რიგში განლაგებულია 210 მეომარი, რომლებიც წინა ხაზს ქმნიან. მათ მოსდევენ მარშით მომავალი ჯარისკაცები და საბრძოლო ეტლში შებმული ცხენები. არმიის გვერდებსა და უკანა მხარეს განლაგებულია მეომართა რიგები, რომლებიც, შესაბამისად, ჩრდილოეთით, სამხრეთითა და დასავლეთით არიან მიმართულნი ჯარის გვერდებიდან და უკნიდან დასაცავად.
ადამიანებისა და ცხენების ტერაკოტის ქანდაკებები ნატურალური ზომისაა და პროპორციები მკაცრად არის დაცული, რაც ქანდაკების განვითარების მაღალ დონეზე მიუთითებს ცინის დინასტიის პერიოდში. მეომართა პოზები საკმაოდ სტატიკურია. სხვადასხვა ჩინის მეომრისათვის სხვადასხვა პოზაა დამახასიათებელი: რიგითი ჯარისკაცები (ისინი უმრავლესობას წარმოადგენენ) წარმოდგენილნი არიან ფეხზე მდგარნი. მათი ცალი ხელი სხეულის გასწვრივაა ჩამოშვებული, მეორე კი წელზე შემორტყმულ ხმალზე აქვთ მოკიდებული. მათგან განსხვავებით, ოფიცრებს მეორე ხელიც იდაყვში აქვთ მოხრილი, ხოლო გენერლები ორივე ხელით ძირს დაბჯენილ ხმალს ეყრდნობიან. გვხვდება, ასევე, მშვილდოსნების ქანდაკებებიც, რომელთა ერთი ნაწილი ფეხზე მდგარია, მოერე კი - ცალ მუხლზე დაჩოქილი ისვრის ისარს.
მიუხედავად იმისა, რომ ადამიანის სხეულის პროპორციები და ანატომიური აგებულების თავისებურებები სკულპტურებში აბსოლუტურად სწორადაა გადმოცემული, მათში არ ჩანს სხეულის ფიზიკური სტრუქტურის გადმოცემის უმცირესი ნიშანიც კი, რომ აღარაფერი ვთქვათ ადამიანის გარეგნული სილამაზის ჩვენებაზე. სამაგიეროდ, იგრძნობა მისწრაფება ფიგურების ინდივიდუალიზაციისაკენ, რაც ჩანს ტანსაცმლის დეტალების ვარირებაში, მეომრების ხელების ფორმათა განსხვავებულობასა და ფრჩხილების სხვადასხვა ფორმაშიც კი. სულ ადვილად გაირჩევა არისტოკრატული ოჯახიდან გამოსული მეომრის ნატიფი და მოვლილი ხელი გლეხის მუშაობით გაუხეშებული ხელებისაგან.
ადამიანთა ფიგურები მთლიანად არ არის ხელით ნამუშევარი, ისინი შედგენილია - თავები მზადდებოდა ცალკე, რაც აადვილებდა ამ გრანდიოზული ამოცანის განხორციელებას. მეომართა სახეები და მთლიანად თავები განსაკუთრებული სინატიფითა და ოსტატობითაა შესრულებული. თუ მათ არაფერი არ ახურავთ, მაშინ უმცირესი დეტალების გათვალისწინებითაა შესრულებული თმის ვარცხნილობაც კი. მეომართა სახეები, როგორც ჩანს, მთლიანად შეღებილი იყო (საღებავის ნარჩენები შემონახულია ზოგიერთ მათგანზე). გადმოცემულია ფიგურათა არა მარტო გარეგნული თვისებები, არამედ, ნაწილობრივ, სულიერი მდგომარეობაც. ასე, მაგალითად, გენერლის სახეს ეტყობა, რომ იგი დაბრძენებულია ცხოვრებისეული გამოცდილებით და საკუთარი პასუხისმგებლობის სიმძიმეს ბოლომდე აცნობიერებს. მისი სახე ღრმად არის ჩაფიქრებული, შუბლი ნაოჭებით აქვს დაღარული. მისგან განსხვავებულია ჭაბუკი ახალწვეულის ლაღი გამომეტყველება, რომლიდანაც გამოსჭვივის დიდებული მბრძანებლის ძლევამოსილ ლაშქარში მოხვედრისგან გამოწვეული სიამაყე და ოცნება მომავალ საგმირო საქმეებსა და ჯილდოებზე. განსხვავებული სახით წარმოგვიდგება ვეტერანი მეომარი: ის მზადაა ნებისმიერი გამოცდისათვის, თუმცა მაინც დაღლილია დაძაბული ცხოვრებით და დასვენება და სიმშვიდე ესაჭიროება.
უმთავრესი, რაც უნდა ითქვას ამ ჯარზე, ისაა, რომ, ერთი შეხედვით მრგვალი ქანდაკება, სინამდვილეში პრინციპულად სხვაგვარი მხატვრული ჩანაფიქრის ნაწილია. ეს ფიგურები შემოვლაზე კი არ არის გათვლილი, არამედ მხოლოდ მწყობრში მდგომი ჯარის სახით არსებობს და ასე ზემოქმედებს ჩვენზე (რამდენადაც არ უნდა აღგვაფრთოვანონ ცალკეულმა ფიგურებმა). გარდა იმპერატორის თვითგანდიდების ცხადი სურვილისა, აშკარაა, რომ ეს, მთავრის სამარხში მისი მსახურების ცოცხლად ჩაყოლების უძველესი ტრადიციის, ასე ვთქვათ, ჰუმანიზირებული გაგრძელებაა.
ცხენების ფიგურებიც რეალისტურობითა და ცხოველის გარეგნობის დეტალების გადმოცემის სიზუსტით გამოირჩევიან: გადმოცემულია განსაკუთრებულად შეკრეჭილი ფაფარი, დაწნული და ბოლოში გაკვანძული ძუა, ზოგიერთ შემთხვევაში კი აღკაზმულობის მთელი კომპლექტიც. ცხენების ყურები შემართულია, თვალები - ფართო, პირი - ღია. მათი სიმაღლე 1,5 მეტრია, თავი საშუალო ზომისაა, ფეხები - შედარებით მოკლე.
სამარხი, ასევე, გამორჩევა საბრძოლო იარაღების სიმდიდრით. მეომარი სამეფოების პერიოდში (ძვ.წ. 475-221 წწ.) ერთმანეთს 7 სამეფო ებრძოდა და მათ მმართველებს შორის შეჯიბრებამ იარაღის გაუმჯობესებასა და დახვეწას შეუწყო ხელი. ცინის დინასტიის დამკვიდრების პერიოდისათვის იარაღი უკვე ძალიან განვითარებული იყო. სამარხში აღმოჩენილ თითოეულ მეომარს ბრინჯაოს ნამდვილი იარაღი ეჭირა ხელში. ისინი ძირითადად სამი ტიპის იყო: მშვილდ-ისრები, გრძელი და მოკლე შუბები. რაც ყველაზე საოცარია, იარაღი ჯერ კიდევ ბასრი და მბზინვარე იყო. ისინი 2 000 წლის განმავლობაში მიწაში ყოფნის შემდეგაც კი არ დაჟანგულა (იმათ გარდა, რომლებიც დაჭეჭყილი და დაზიანებული იყო). მიწისგან გაწმენდის შემდეგ იარაღები ისე გამოიყურებოდნენ, თითქოს, ეს-ესაა სახელოსნოდან მოიტანესო. იარაღები სპილენძის, კალისა და ტყვიის შენადნობისგანაა დამზადებული, ოღონდ განსხვავებულ სახეობებში მათი პროცენტული წილი სხავდასხვაგვარია. ცინის დინასტიის პერიოდში მეტალურგია განვითარების ძალიან მაღალ საფეხურზე იდგა. მაგალითად, სამეცნიერო გამოკვლევის შედეგად დადგინდა, რომ იარაღს წასმული ჰქონდა მარილის სპეციალური ხსნარი, რომელიც იცავდა ლითონს დაჟანგვისაგან.
ცინ შიხუანდის სამარხი კომპლექსი იმპერიის ძლიერების გამოხატულება იყო და მისი აგებით ჩინეთის პირველმა იმპერატორმა სამუდამოდ დაიმკვიდრა თავი არა მხოლოდ ჩინეთის, არამედ მსოფლიო ხელოვნების ისტორიაშიც. ტერაკოტის არმია აღმოჩენის მომენტიდან ჩინეთის ერთ-ერთ მთავარ სავიზიტო ბარათად იქცა და ამ ქვეყანაში მოგზაურობის მსურველ ტურისტთა რაოდენობა ერთიორად გაზარდა.
რესურსები ინტერნეტში
კატეგორია:მსოფლიო მემკვიდრეობის ძეგლები ჩინეთში
წვერა
წვერა (Barbus) — თევზების გვარი კობრისებრთა ოჯახისა. აქვთ ორი წყვილი ულვაში. წაგრძელებული და გვერდებიდან ოდნავ გაბრტყელებული ან ცილინდრული ფორმის სხეული. წვერას გავრცელების არეალი ფართოა. ბინადრობენ აფრიკის, ევროპისა და აზიის კონტინენტურ წყლებში. საქართველოში ბინადრობს სახეობა მტკვრის წვერა (Barbus lacerta) და 1 ქვესახეობა კოლხური წვერა (Barbus tauricus escherichii). საქართველოში მარაგის სიმცირის გამო წვერას მოპოვება სხვა თევზებთან ერთად ხდება. სპორტულ-სამოხალისო ჭერის ძვირფასი ობიექტია.
ლიტერატურა
კატეგორია:კობრისებრნი
ბანჯული
ბანჯული (Banjul; 1973 წლამდე ბათერსტი) — გამბიის დედაქალაქი და საზღვაო ნავსადგური. გაშენებულია კუნძულ სენტ-მერიზე, მდინარე გამბიის შესართავში (დასავლეთი აფრიკა). დაახლოებით 34 388 ათასი მცხოვრები (2006). იგი გამბიის სიდიდით მეოთხე ქალაქია.
ისტორია
დააარსეს ინგლისელებმა 1816 წელს როგორც სავაჭრო პოსტი და მონებით მომარაგების ცენტრი. სახელი უწოდეს ბრიტანეთის კოლონიების მინისტრის ჰენრი ბათერსტის პატივსაცემად. 1965 წლის თებერვლიდან, გამბიის დამოუკიდებლობის გამოცხადების შემდეგ, დედაქალაქია. ამჟამინდელი სახელი ქალაქმა მიიღო 1973 წელს.
რესურსები ინტერნეტში
კატეგორია:გამბიის ქალაქები კატეგორია:აფრიკის დედაქალაქები
ხუნინის პროვინცია
250პქ||მინი|მარჯვნივ|პროვინციის მდებარეობა ხუნინის რეგიონში ხუნინი — პროვინცია პერუში, ხუნინის რეგიონში. დედაქალაქია ხუნინი. პროვინციის ფართობი შეადგენს 2360,07 კმ²-ს. მოსახლეობა — 48 723 ადამიანი.
გეოგრაფია
პროვინციის ტერიტორია მთაგორიანია. პროვინციაში მდებარეობს ხუნინის ტბა და მდინარეები მანტარო და ულკუმაიო.
საზღვრები
პროვინციას სამხრეთ-აღმოსავლეთიდან ესაზღვრება ტარმას პროვინცია, სამხრეთ-დასავლეთიდან ჯაულის პროვინცია, ჩრდილო-დასავლეთიდან პასკოს რეგიონის პასკოს პროვინცია, ხოლო ჩრდილო-აღმოსავლეთიდან ოსაპამპას პროვინცია.
ადმინისტრაციული დაყოფა
პროვინცია ადმინისტრაციულად იყოფა 4 რაიონად.
რესურსები ინტერნეტში
კატეგორია:ხუნინის რეგიონის პროვინციები
ოდონ ფონ ჰორვატი
thumb|ოდონ ფონ ჰორვატი 1919 წელს ედმუნდ ჯოზეფ ფონ ჰორვატი (დ. 9 დეკემბერი, 1901 — გ. 1 ივნისი, 1938, პარიზი, საფრანგეთი) — გერმანულენოვანი ავსტრო-უნგრელი დრამატურგი და ნოველისტი.
ფონ ჰორვატმა არჩია მისი სახელის უნგრული ვერსია და წერდა, როგორც ოდონ ფონ ჰორვარტი. ფონ ჰორვატი გარდაიცვალა 1938 წელს პარიზში. მისი ნამუშევრები კარგა ხნის განმავლობაში მივიწყებული იყო, თუმცა ბოლო დეკადის განმავლობაში ევროპაში ისინი კვლავ პოპულარული გახდნენ.
სქოლიო
კატეგორია:დრამატურგები კატეგორია:ავსტრო-უნგრელი დრამატურგები კატეგორია:რომანისტები კატეგორია:დაბადებული 9 დეკემბერი კატეგორია:დაბადებული 1901 კატეგორია:გარდაცვლილი 1 ივნისი კატეგორია:გარდაცვლილი 1938
ანრი მატისი
მინი|ანრი მატისი, კარლ ვან ვეხტენის ფოტო. ანრი მატისი (Henri Matisse; 31 დეკემბერი, 1869 – 3 ნოემბერი, 1954) — ფრანგი მხატვარი და მოქანდაკე, ფოვიზმის მიმდინარეობის ლიდერი. განთქმულია მისეული ფერისა და ფორმის მეშვეობით ემოციის ასახვის ტექნიკით.
დაიბადა ლე-კატოში, საფრანგეთის ჩრდილოეთში. 1892 წელს პარიზში ჩამოვიდა, სადაც ბუგროს სახელოსნოში, ჟიულიენის აკადემიასა და ნატიფი ხელოვნების სკოლაში (ეკოლ დე ბოზ-არტ) სწავლობდა. 1895–1898 წლებში გუსტავ მოროს სახელოსნოში მუშაობდა.
ინტენსიური ფერების, გამარტივებული ნახატისა და ბრტყელი გამოსახულების მეშვეობით გრძნობების უშუალო გადმოცემის ძიება აისახა მის ნამუშევრებში, რომელიც მან „გარეულთა“ (ფოვისტების) გამოფენაზე გამოიტანა შემოდგომის სალონში. ამასთან მატისზე დიდი გავლენა მოუხდენია მიუნხენში გამოფენილი ისლამური ხელოვნების ნიმუშების დათვალიერებას. ორი ზამთარი, გატარებული მაროკოზე (1912–1913) მის შემოქმედებას აღმოსავლური მოტივებით ამდიდრებს, ხოლო დიდი ხნით ლაჟვარდოვან ნაპირზე ცხოვრებამ კი მის ტილოებს კაშკაშა პალიტრა შეჰმატა. მისი ტილოები, რომელზეც გამოსახულია ქალის ფიგურები, ნატურმორტები და პეიზაჟები, თემატური მრავალფეროვნებით შეიძლება არ გამოირჩეოდეს, თუმცა ისინი ბუნებრივი ფორმებისა და მათი თამამი გამარტივების ხანგრძლივი შესწავლის შედეგია. მან მიიღო ტრადიციული სამხატრო განათლება. მის სურათებს ხშირად „ბავშვურს“ უწოდებდნენ, რადგან ფორმებს მოცულობითის ნაცვლად სიბრტყობრივად გამოსახავდა, ძირითად აქცენტს კი კაშკაშა ფერების გამომსახველობაზე აკეთებდა.
რესურსები ინტერნეტში
კატეგორია:ფრანგი მხატვრები კატეგორია:ფოვიზმი კატეგორია:ფრანგი ათეისტები
ბაობაბი
ბაობაბი (Adansonia digitata) — ხე ბომბაქსისებრთა ოჯახისა. იზრდება აფრიკის სავანებში. აქვს ძალზე მსხვილი ღერო, რომლის გარშემოწერილობა 25 მ-ს აღწევს, სიმაღლე 18-25 მ-ს. თათისებრ რთული ფოთლები გვალვიან პერიოდში სცვივა. ამ დროისთვის მწიფდება ნაყოფი, რომელიც კიტრს წააგავს. აქვს დიდი თეთრი ყვავილები.
ლიტერატურა
კატეგორია:ბომბაქსისებრნი
გურამ ვადაჭკორია
გურამ ვადაჭკორია (დ.11 ოქტომბერი, 1930, თბილისი) — ქართველი ექიმი და მეცნიერი.
1952 წელს დაამთავრა თბილისის სახელმწიფო სამედიცინო ინსტიტუტი.
1960-1962 წლებში ხელმძღვანელობდა პათომორფოლოგიის განყოფილებას ტუბერკულოზის სამეცნიერო-კვლევით ინსტიტუტში, 1972-1971 წლებში კი ექსპერიმენტული და კლინიკური თერაპიის ინსტიტუტში. 1973-2003 წლებში უძღვებოდა ალექსანდრე წულუკიძის სახელობის სამეცნიერო-კვლევითი ინსტიტუტის პათომორფოლოგიის და ჰისტოქიმიის ლაბორატორიას. მისი სამეცნიერო კვლევის ერთ-ერთი მნიშვნელოვანი მიმართულებაა ენდოკრინული სისტემის სტრუქტურული ცვლილებების შესწავლა. ექსპერიმენტული ათეროსკლეროზის დროს. გამოცემული აქვს სამეცნიერო ნაშრომები, მათ შორის სამი მონოგრაფია. არის ერთი გამოგონების ავტორი. მედიცინის მეცნიერებათა დოქტორი (1967), პროფესორი (1991). პათომორფოლოგი.
რესურდები ინტერნეტში
კატეგორია:დაბადებული 11 ოქტომბერი კატეგორია:დაბადებული 1930 კატეგორია:ქართველი ექიმები კატეგორია:თბილისის სახელმწიფო სამედიცინო ინსტიტუტის კურსდამთავრებულები
ნებოძირი
ნებოძირი — სოფელი საქართველოში, იმერეთის მხარის ხარაგაულის მუნიციპალიტეტში (მოლითის თემი). მდებარეობს მდინარე ჩხერიმელის მარჯვენა მხარეს. ზღვის დონიდან 700 მეტრი. ხარაგაულიდან 19 კილომეტრი. წყაროებში პირველად მოხსენიებულია XVIII საუკუნეში. სოფელში დგას ეკლესია.
სქოლიო
კატეგორია:ხარაგაულის მუნიციპალიტეტის სოფლები
ჩვეულებრივი წვერა
ჩვეულებრივი წვერა (Barbus barbus) — კობრისებრთა ოჯახის წარმომადგენელი და იგივე სახელწოდების მქონე გვარის (წვერა) ყველაზე გავრცელებული თევზის სახეობაა. ევროპაში ხშირად მირონს (მარენას) უწოდებენ, ასევე ჩვეულებრივ წვერას, ბარბს და ა.შ. გააჩნია ასევე მრავალი ქვესახეობა. წვერა ძირითადად მტკნარ წყალში ბინადრობს და მეტად მგრძობიარეა როგორც მისი დაბინძურების, ისე ტემპერატურისმი; მსოფლოს ბევრ რეგიონში ეკოლოგიური მდგომარეობის მკვეთრი გაუარესების გამო ეს სახეობა გადაშენების ზღვარზე იმყოფება. ამის თავიდან ასაცილებლად წვერა რამდენიმე სახელმწიფოს წითელ წიგნშია შეტანილი. ზოგადად კი (ჩვეულებრივი) წვერა თითქმის მთელ მსოფლიოში არის გავრცელებული — კანადის ტბებით დაწყებული ჩინეთით დამთავრებული.
ზოგადი დახასიათება
წვერა მდინარის ტიპური ბინადარია. უყვარს ხრეშიანი, თანაც ლოდიანი ფსკერი კალაპოტის შუაგულში, სადაც დინება სწრაფია, სიღრმე კი 3 მეტრს აღწევს. ძალიან იშვიათად გვხვდება მდგარ წყალში და მდინარეების ნაპირებზე. ზრდასრული წვერა ძირითადად მარტო გადაადგილდება. ზოგჯერთ შემთხვევაში ის პატარა ჯგუფებს აფარებს თავს. წვერას არსებობისთვის ოპტიმალური ტემპერატურაა 15-22 °C.
წვერა ერთობ ძლიერი და მოუხელთებელი თევზია. გააჩნია საკმაოდ შეზნექილი და მაღალი სხეული. აქვს ძლიერი კბილები, რომელთაგან უკანა (საღეჭი) სამ რიგად არის განლაგებული. ზურგის ფარფლის უკანა ნაწილი გამსხვილებულია და კბილანებით ბოლოვდება. ეს სახეობა გამობერელი ტუჩებითაც ხასიათსება, რომელთაგან ქვედა სამ სექციად იყოფა. შუბლი ოდნავ გამოწეულია. სხეულის შეფერილობა ღია ვერცხლისფერია და წვრილი, მუქი რუხი წინწკლებით არის დახუნძლული; ზურგისკენ ფერი მუქდება და მომწვანო ტონებში გადადის.
წვერა საკმაოდ მალე იზრდება და თავის სტანდარტულ 60 სანტიმეტრს და 3 კილოგრამს რამდენიმე წელიწადში აღწევს. ზოგიერთ შემთხვევაში ამ სახეობის სიგრძე 90 სანტიმეტრს უტოლდება, წონა კი 10 კილოგრამს აჭარბებს, თუმცა ეს უფრო გამონაკლისია. სქესობრივ სიმწიფეს მდედრები 5-8 წელიწადში აღწევენ, მამრები კი 4-5-ში, ამ დროს მათი ზომა, როგორც მინიმუმ 30 სანტიმეტრია. აქედან გამომდინარე, მდედრებს ზრდისთვის მეტი დრო აქვთ და შესაბამისად, უფრო მსხვილები არიან. წვერების ცხოვრების საშუალო ხანგრძლივობა 15 წელია, თუმცა ზოგიერთი მათგანი 25 წლამდეც აღწევს.
ქვირითობა
ქვირითობისთვის სასურველი ტემპერატურის დადგომისთანავე წვერა მდინარის დინებას მიუყვება მისი სათავისკენ. ეს პერიოდი მაის-ივნისით განისაზღვრება და მდინარის ხრეშიან (ან ლოდიან) ფსკერზე მიმდინარეობს, როდესაც წყლის ტემპერატურა 15 გრადუსს აღემატება. ქვირითობის თითოეული ჯგუფი დაახლოებით 20 მამრისა და ერთი მდედრისგან შედგება. ეს უკანასკნელი თავის პარტნიორისგან სხეულის დიდი ზომით გამოირჩევა. უშუალოდ ჯგუფური ქვირითობა კი შემდეგნაირად მიმდინარეობს — რამდენიმე მამრი ერთდოულად ეხახუნება მდედრს და გარკვეული რაოდენობით განმაყოფიერებელ სითხეს გამოყოფს.
მდედრების ნაყოფიერება საკმაოდ მაღალია — 15-დან 100 ათასამდე ქვირითის მარცვალი. ქვირითი წებოვანია და ქვების, ანაც ჩაძირული ხეების ზედაპირზე იდება თხელ ფენად. ტემპერატურისდა მიხედვით მისი განვითარება 8-14 დღეში ხდება. წვერას ქვირითი შხამიანია, განსაკუთრებით უშუალოდ ქვირითობის წინ. ეს თვისება ევოლუციურმა განვითარებამ განაპირობა, როდესაც წვერას ქვირითი სხვა თევზების ხელყოფისგან უნდა ყოფილიყო დაცული. საკმაოდ ხშირია წვერას ხიზილალით მოწამლვის შემთხვევები.
გავრცელება
წვერა (ლათ. Barbus barbus) თითქმის მთელ მსოფლიოში არის გავრცელებული. გამონაკლისს მხოლოდ სამრეთ ამერიკის კონტინენტი და ავსტრალია წარმოადგენენ. ჩვეულებრივი წვერა ბინადრობს ევროპის თითქმის ყველა ქვეყანაში ესპანეთის, პორტუგალიის და იტალიის გარდა, სადაც მხოლოდ მისი ქვესახეობები გვხვდებიან.
ჩვეულებრივი წვერა ასევე ყოფილი საბჭოთა კავშირის ევროპული ნაწილის ქვეყნებში არის გავრცელებული. მათ რიცხვს არ მიეკუთვნებიან ამიერკავკასიის სახელმწიფოები, მათ შორის საქართველო.
რესურსები ინტერნეტში
კატეგორია:კობრისებრნი
ალაგოასი
ალაგოასი (Alagoas) — შტატი ჩრდილო-აღმოსავლეთ ბრაზილიაში. მდებარეობს მდინარე სან-ფრანსისკუს დინების ჩრდილოეთით. ადმინისტრაციული ცენტრი და მთავარი ნავსადგურია ქალაქი მასეიო. ტერიტორიის დიდი ნაწილი უკავია ბრაზილიის ზეგანს. 2012 წლის მონაცემებით შტატის მოსახლეობა შეადგენს 3 165 472 ადამიანს.
სქოლიო
კატეგორია:ბრაზილიის შტატები
ხაუხის პროვინცია
250პქ|მინი|მარჯვნივ|ხაუხას პროვინცია 250პქ|მინი|მარჯვნივ|ხაუხას კათედრალი ხაუხა — პროვინცია პერუში, ხუნინის რეგიონში. დედაქალაქია ხაუხა. 2007 წლის მონაცემებით, პროვინციაში ცხოვრობს 92 053 ადამიანი. . პროვინციის ფართობი შეადგენს 3 749,1 კმ²-ს.
პროვინცია ადმინისტრაციულად იყოფა 34 რაიონად.
სქოლიო
კატეგორია:ხუნინის რეგიონის პროვინციები
მაკროპოდი
სახეობები
ცნობილია 9 სახეობა:
ანგელოზი ან დემონი (რუსული სერიალი)
ანგელოზი ან დემონი (Ангел или демон) — რუსული მისტიკური ჟანრის ტელესერიალი. აწარმოებენ სტუდიები „ამედია“ და „СТС“. გადაიცემა ტელეარხ СТС-ის ეთერში და ეფუძნება ამავე სახელწოდების ესპანურ სერიალს.
სიუჟეტის მიხედვით გოგონა მაშა გარბის სახლიდან და აღმოაჩენს რომ იგი სულით სპეტაკი ანგელოზია. იანის, თავისი ახალი ნაცნობის დახმარებით იგი ებრძვის დემონებს, დაცემულ ანგელოზებს, რომლებიც მის თავის მხარეს მოქცევას ცდილობენ. სერიალის ყოველი ეპიზოდი რომელიმე ადამიანის ცხოვრებას ეძღვნება, რომელსაც ვალერია უნდა დაეხმაროს. ამაში მას ეხმარება წიგნი, რომლის გვერდები ცარიელია, მაგრამ აჩენს გზავნილებს მაშინ, როდესაც ვინმეს დახმარება სჭირდება.
რესურსები ინტერნეტში
კატეგორია:რუსული სერიალები
კარსლბადის მღვიმეების ეროვნული პარკი
კარსლბადის მღვიმეების ეროვნული პარკი (Carlsbad Caverns National Park) — აშშ-ის ქალაქ კარლსბადის სამხრეთ-დასავლეთით, ნიუ-მექსიკოს შტატის სამხრეთ ნაწილში მდებარეობს მიწისქვეშა მღვიმეების მსოფლიოში უდიდესი სისტემა (საერთო სიგრძე 60 კილომეტრი), რომელმაც 1923 წელს ეროვნული ძეგლის, ხოლო 1930 წელს ეროვნული პარკის სტატუსი მიიღო. 81 მღვიმეში, რომელიც გადაჭიმულია 189 კმ2-ზე, ბინადრობს 11 სახეობის ღამურების მსოფლიოში ყველაზე მრავალრიცხოვანი კოლონია. მღვიმეები კირქვის წყალში გახსნის შედეგად გაჩნდა. კირქვამ ჭერსა და კედლებზე სხვადასხვა ფორმა შექმნა, მათ შორის სტალაქტიტები და სტალაგმიტები.
Rhytidoponera punctiventris
Rhytidoponera punctiventris — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
კრუშევოს რესპუბლიკა
კრუშევოს რესპუბლიკა (Крушевска република) — ერთ-ერთი პირველი რესპუბლიკა ბალკანეთში. დაარსდა ილინდენის აჯანყების დროს და იარსება მხოლოდ 10 დღე — 1903 წლის 3 აგვისტოდან  13 აგვისტომდე.
ისტორია
აჯანყების დროს, 750 მეამბოხემ ნიკოლა კარევის მეთაურობით, მოახერხა ქალაქ კრუშევოდან თურქების განდევნა. ქალაქში მაშინვე ჩამოყალიბდა თვითმმართველობა და მოიწვიეს რესპუბლიკის საბჭო, რომელიც შედგებოდა 60 წევრისაგან, მათგან 20 იყო ეთნიკური უმცირესობის წარმომადგენელი. რესპუბლიკის დროებითი 6 კაციანი რევოლუციური მთავრობის ხელმძღვანელი გახდა სოციალ-დემოკრატი ნიკოლა კარევი.
13 აგვისტოს კრუშევო დაიკავა ოსმალეთის შეიარაღებულმა ძალებმა, ქალაქი დაწვეს, ხოლო აჯანყებულები იძულებული გახდნენ გაქცეულიყვნენ.
რესურსები ინტერნეტში
კატეგორია:ჩრდილოეთ მაკედონიის ისტორია კატეგორია:ყოფილი სლავური სახელმწიფოები
ჩანჩამაიოს პროვინცია
250პქ|მინი|მარჯვნივ|ჩანჩამაიოს პროვინცია ჩანჩამაიო — პროვინცია პერუში, ხუნინის რეგიონში. დედაქალაქია ლა-მერსედი. პროვინციის სხვა მნიშვნელოვანი ქალაქია სან-რამონი. პროვინციაში ცხოვრობს 142127 ადამიანი. პროვინციის ფართობი შეადგენს 4 723,4 კმ²-ს.
პროვინცია ადმინისტრაციულად იყოფა ექვს რაიონად.
რესურსები ინტერნეტში
კატეგორია:ხუნინის რეგიონის პროვინციები
ევრობასკეტი 2011 ჯგუფი C
ჯგუფი C — ევრობასკეტი 2011-ის მესამე ჯგუფი, სადაც მატჩები გაიმართა 2011 წლის 31 აგვისტოდან - 5 სექტემბრის ჩათვლით. ჯგუფის ყველა თამაში ჩატარდა ალიტუს არენაზე ქალაქ ალიტუსში, ლიეტუვა.
ჯგუფში წარმოდგენილნი იყვნენ ბოსნია და ჰერცეგოვინის, მაკედონიის, ხორვატიის, ჩერნოგორიის, საბერძნეთისა და ფინეთის ნაკრებები. სამი საუკეთესო ნაკრები გადავიდა მეორე რაუნდში.
რესურსები ინტერნეტში
კატეგორია:ევრობასკეტი 2011
სოფონისბა ბრეკინრიჯი
ადრეული ცხოვრება და კარიერა
ბრეკინრიჯმა დაამთავრა უელსლის კოლეჯი 1888 წელს და ორი წლის განმავლობაში მუშაობდა საშუალო სკოლის მასწავლებლად ვაშინგტონში. ასწავლიდა მათემატიკას. ევროპაში მომდევნო ორი წლის განმავლობაში მოგზაურობდა, ლექსინგტონში 1892 წელს დაბრუნდა, როდესაც დედამისი მოულოდნელად გარდაიცვალა. მან შეისწავლა იურიდიული სისტემა მამის საადვოკატო ოფისში 1895 წელს და გახდა კენტუკის სასამართლო სისტემაში პირველი მომუშავე ქალი.
მას ძალიან ცოტა კლიენტი ჰყავდა ისეთი, რომელიც იურისტ ქალს დახმარებისთვის მიმართავდა, ამის გამო, დატოვა კენტუკის შტატი და გადავიდა ჩიკაგოში, რათა გამხდარიყო ჩიკაგოს უნივერსიტეტის ქალთა დეკანის, მარიონ ტალბოტის მდივანი. 1897 წელს დოქტორის ხარისხი მიიღო პოლიტიკურ მეცნიერებასა და ეკონომიკაში. სამაგისტრო თეზისი დაიცვა თემაზე, „იუსტიციის ადმინისტრირება კენტუკიში“, ხოლო 1903 წელს სადოქტორო თეზისი პოლიტიკურ მეცნიერებაში დაიცვა თემაზე, „სამართლებრივი ტენდერი: ინგლისის და ამერიკის მონეტარული ისტორია“. 1902 წელს დაინიშნა უნივერსიტეტის ქალთა დეკანის თანაშემწედ, ხოლო მომდევნო წელს ინსტრუქტორად აიყვანეს. 1904 წელს გახდა პირველი ქალი, რომელმაც დაამთავრა ჩიკაგოს უნივერსიტეტის იურიდიული სკოლა. „ჩემი ჩანაწერი იქ არ იყო განსხვავებული“, - წერდა იგი მოგვიანებით თავის ავტობიოგრაფიაში, „მაგრამ ფაკულტეტი და სტუდენტები კეთილგანწყობილნი იყვნენ და ის ფაქტი, რომ იურიდიული სკოლა, ისევე როგორც ეს უნივერსიტეტი... თანაბარ პირობებში იღებდა მამაკაც და ქალ სტუდენტებს“. ის ასევე გახდა პირველი ქალი, რომელიც მიიღეს Coif-ის ორდენში, საპატიო იურიდიულ საზოგადოებაში. ახალი ამბების მწერალმა გამოაცხადა, რომ „ბრეკინრიჯი მიიჩნეულია სამხრეთის ერთ-ერთ ყველაზე ბრწყინვალე ქალად“.
სოციოლოგი
როგორც სოციალური მეცნიერი, ასწავლიდა და ატარებდა კვლევებს ჩიკაგოს უნივერსიტეტში. ბრეკინრიჯი ფოკუსირებული იყო სოციალური პრობლემებზე, საჯარო პოლიტიკასა და სოციალურ რეფორმებზე. დაინტერესებული იყო ემიგრანტი აფრო-ამერიკელებით და ბავშვთა და ქალთა სამუშაო სისტემით. მოგვიანებით ჩაერთო ქალთა პროფკავშირის ლიგაში, სადაც მუშაობდა ქარხნის ინსპექტორად.
1907 წელს იგი შეუერთდა Hull House-ის პროექტს და დაიწყო მუშაობა ჩიკაგოს დასახლების მოძრაობის ლიდერებთან ჯეინ ადამსთან, მერი მაკდაუელთან და მარგარეტ დრეიერ რობინსთან ისეთ საკითხებზე, როგორიცაა პროფესიული სწავლება, არასრულწლოვანთა დანაშაული და სხვა. ბრეკინრიჯი ასევე თანამშრომლობდა ვასარის კოლეჯის კურსდამთავრებულთან და სოციალურ რეფორმატორთან ჯულია ლათროპთან და გრემ ტეილორთან, რათა შეექმნა ჩიკაგოს სამოქალაქო განათლებისა და ფილანტროპიის სკოლა, გახდა ამავე სკოლის პირველი დეკანი. 1920 წელს, ბრეკინრიჯმა და ლათროპმა დაარწმუნეს სკოლის საბჭო, რომ გაეერთიანებინათ სკოლა ჩიკაგოს უნივერსიტეტთან და ჩამოყალიბდა სოციალური მომსახურების ადმინისტრირების უმაღლესი სკოლა. 1927 წლისთვის შექმნეს სამეცნიერო ჟურნალი Social Service Review, რომელიც რჩება უმთავრეს ჟურნალად სოციალური მუშაობის სფეროში. ბრეკინრიჯი და ედიტ ებოტი იყვნენ ჟურნალის დამფუძნებელი რედაქტორები.
1909 წლისთვის ბრეკინრიჯი იყო სოციალური ეკონომიკის ასისტენტ პროფესორი, ხოლო ათი წლის შემდეგ, 1920 წელს, მან საბოლოოდ დაარწმუნა თავისი მამრობითი სქესის კოლეგები მის კვლევით შესაძლებლობებში და დაიმსახურა ჩიკაგოს უნივერსიტეტის ასოცირებული პროფესორის თანამდებობა. 1923 წლიდან 1929 წლამდე ასევე იყო ხელოვნების, ლიტერატურისა და მეცნიერების კოლეჯის დეკანი. მოიპოვა სრული პროფესორის წოდება 1925 წელს.
Led Zeppelin DVD
Led Zeppelin DVD — ინგლისური როკ-ჯგუფ ლედ ზეპელინის ორმაგი DVD, რომელშიც შესულია  1969-1979 წლებში ჩატარებული კონცერტების ჩანაწერები. ესენია: როიალ ალბერტ ჰოლი, 1970 წელი; მედისონ სკვერი, 1973 წელი; ერლს კორტი, 1975 წელი და ნებუორთი, 1979 წელი.
DVD-ები დიდ ბრიტანეთში გამოვიდა 2003 წლის 26 მაისს, ხოლო აშშ-ში - 27 მაისს. გამოცემის პროდიუსერია ჯგუფის გიტარისტი ჯიმი პეიჯი. აშშ-ში გაყიდულია Led Zeppelin DVD-ს 2 მილიონი ასლი.
სიმღერების სია
thumb|როიალ ალბერტ ჰოლის საკონცერტო დარბაზი, სადაც 1970 წელს ლედ ზეპელინმა კონცერტი გამართა.|right|250px thumb|ერლს კორტის საკონცერტო დარბაზი, სადაც 1975 წელს ლედ ზეპელინმა კონცერტი გამართა.|right|250px
ლიანკურის კუნძულები
მარცხნივ||200 პქ|მინი|კუნძულების ფოტოსურათი, ფოტოსურათის მარცხენა ნაწილში ჩანს შუქურა. ლიანკურის კუნძულები (竹島, ტაკეშიმა - ბამბუკის კუნძულები, 독도, დოკდო;) — იაპონიის ზღვის დასავლეთით მდებარე მცირე კუნძულთა ჯგუფი. კუნძულები მდებარეობენ ჩრდილოეთი განედის 37°14′30" და აღმოსავლეთი განედის 131°52′გრადუსებს შორის. სუვერენიტეტი კუნძულებზე დავის საგანია იაპონიასა და კორეის რესპუბლიკას შორის. . მეორე მსოფლიო ომის დასასრულის შემდეგ კუნძულებს სამხრეთი კორეა მართავს.
იაპონიაში კუნძულების სახელი არის ტაკეშიმა (იაპონურად 竹島, ბამბუკის კუნძულები), კორეაში კი - დოკდო (독도/獨島, განშორებული კუნძულები). ინგლისურად კუნძულებს ეწოდებათ ლიანკურის კლდეები (Liancourt Rocks). სახელწოდება „ლიანკური“ წარმოიშვა ფრანგული ვეშაპმჭერი გემის სახელწოდებიდან - «Le Liancourt». სწორედ ამ გემის ეკიპაჟის წევრები გახდნენ პირველი ევროპელები, რომლებმაც აღმოაჩინეს კუნძულები და დაიტანეს ისინი რუკაზე 1849 წელს. რუსეთში კუნძულები იყვნენ ცნობილი „მენელაისა“ და „ოლივუცი“ სახელებით, XIX საუკუნის რუსული კორვეტის პატივსაცემად.
ლიანკურის კუნძულები შედგებიან ორი დიდი და 35 მცირე კუნძული-კლდისგან. კუნძულების სრული ფართობი შეადგენს 187 450 მ². კუნძულების უმაღლესი მწვერვალი მდებარეობს 169 მეტრის სიმაღლეზე. კუნძულებს არ გააჩნიათ მუდმივი მოსახლეობა, გარდა მცირე კორეული პოლიციური დანაყოფისა, კუნძულის ადმინისტრაციის წარმოამდგენლებისა და შუქურის მომსახურე პერსონალისა.
ადმინისტრაციულად იაპონია კუნძულებს პრეფექტურა სიმანეს ქალაქ ოკინოსიმას ნაწილად მიიჩნევს, ხოლო კორეა - მაზრ ულინის ნაწილად. ).
სქოლიო
კატეგორია:იაპონიის კუნძულები კატეგორია:სამხრეთ კორეის კუნძულები
სირდარიის ცრუდინგნიჩაბა
სირდარიის ცრუდინგნიჩაბა (Pseudoscaphirhynchus fedtschenkoi) — თევზი ზუთხისებრთა ოჯახისა. იშვიათი სახეობაა. ნაკლებად არის შესწავლილი. ბინადრობს მდინარე სირდარიის აუზში. მისი სხეულის სიგრძე 27 სმ აღწევს. ტოფობს გრუნტებზე აპრილის თვეში. მტკნარი წყლის თევზია. გვხვდება მდინარის მოვაკებულ ადგილებში. ყრის დაახლოებით 1500-მდე ქვირითს. უმეტესად იკვებება მწერების ლარვებით. სარეწაო მნიშვნელობა არ აქვს. გავრცელების არეალია: ტაჯიკეთი, თურქმენეთი და უზბეკეთი. უკანასკნელი ეგზემპლარი მოიპოვეს 1978 წელს.
სქოლიო
კატეგორია:ცრუდინგნიჩაბა
ბაია (შტატი)
ბაია (პორტ. Bahia, BA) — შტატი ბრაზილიის ჩრდილო-აღმოსავლეთში. უკავია ბრაზილიის ზეგანის აღმოსავლეთი ნაწილი მდინარე სან-ფრანსისკუს აუზში.
კატეგორია:ბრაზილიის შტატები
დასავლეთსომხური ენა
დასავლეთ სომხური ენა (სომხ. արեւմտահայերէն, არევმდაჰაიერენ) —  თანამედროვე სომხურის ორი სტანდარტიზებული ფორმიდან ერთ-ერთი (მეორე აღმოსავლეთ სომხური). იგი ძირითადად ემყარება სტამბოლის სომხურ დიალექტს, რომელიც ეწინააღმდეგება ტრადიციულ, ერევნულ სომხურს. XX საუკუნის დასაწყისამდე დასავლეთის სომხურენოვან დიალექტებზე საუბრობდნენ ოსმალეთის იმპერიაშიც, განსაკუთრებით აღმოსავლეთ რეგიონებში, რომლებიც ისტორიულად დასახლებული იყო სომხებით. დასავლეთ სომხებისს სალაპარაკო ან დიალექტური ნაწილები მოიცავს იმ დიალექტებს, როგორიცაა, ჰომშეტი, რომელსაც ჰემშინის ხალხები ლაპარაკობენ; ქესაბი, ლატაკია და სირიის ალ-შუღური, ანჯარ ლიბანისა და ვაკიფლის სომეხთა დიალექტები.
დასავლეთ სომხურის კარინის დიალექტის ფორმებზე საუბრობს რამდენიმე ასეული ათასი ადამიანი ჩრდილოეთ სომხეთში, ძირითადად გიუმრიში, არტიკში, ახურიანსა და შირაკის პროვინციის 130-მდე სოფელში. ასევე ამ დიალექტზე საუბრობენ სომხები, რომლებიც საქართველოს სამხრეთ რეგიონში ცხოვრობენ.
დასავლეთ სომხური გადაშენების პირასაა, რადგან არ არსებობს სახელმწიფო, სადაც ის ოფიციალური ენაა, ამ ენაზე მოსაუბრეები კი ადგილობრივი ენებით ანაცვლებენ მათ. სომხეთისა და საქართველოს ფარგლებს გარეთ დასავლეთ სომხურ ენაზე სრულყოფილად მოსაუბრეების რაოდენობა მილიონზე ნაკლებია.
სომხურის განმასხვავებელი ფორმები
აღმოსავლეთ სომხურისა და დასავლეთ სომხურის გაგება შესაძლებელია ისეთი ადამიანებისთვის, რომლებმაც იციან წერა-კითხვა და საშუალო განათლება აქვთ მიღებული. აღმოსავლეთ სომხურში „ბ“ დასავლეთ სომხურში წარმოითქმის როგორც „პ“, აღმოსავლური „გ“ დასავლლურში „კ“ და ა.შ. მარცხნივ|მინი|360x360პქ|სომხური დიალექტების კლასიფიკაცია მეოცე საუკუნის ბოლოს
მოსაუბრეები
დასავლეთ სომხური არის ინდოევროპული ენა, რომელსაც სომხები ლაპარაკობენ შუა აღმოსავლეთის უმეტეს ნაწილში, გარდა ირანისა და დონის როსტოვის რუსეთში. მასზე თურქეთში სომხების მხოლოდ მცირე პროცენტი საუბრობს, როგორც პირველი ენა, 18 % ზოგადად საზოგადოებაში და 8 % ახალგაზრდებს შორის. დასავლეთ სომხური წარმოადგენდა სომხურ დომინანტ ჯიშს, მაგრამ სომხების გენოციდის შემდეგ ამ ენაზე მოსაუბრეთა რიცხვი მკვეთრად შემცირდა. ისინი, ვინც აღმოსავლეთ სომხეთში გაიქცნენ, ახლა ლაპარაკობენ ან აღმოსავლეთ სომხურ ენაზე, ან ორივე ენის ნაზავზე. ერთადერთი დასავლეთ სომხური დიალექტი, რომელზედაც დღესაც საუბრობენ არის ჰომეცის დიალექტი, რომელზეც ჰემშინის ხალხი ლაპარაკობს. ისინი გენოციდის შედეგად არ დაშავდნენ, რადგან მუსლიმანები არიან.
2009 წლის 21 თებერვალს, მშობლიური ენის საერთაშორისო დღე აღინიშნა იუნესკოს მიერ მსოფლიოს გადაშენების პირას მყოფი ენების ახალი სიის გამოქვეყნებით, დასავლეთ სომხური ენა განისაზღვრება, როგორც ნამდვილად საფრთხის წინაშე მყოფი ენა.
ორთოგრაფია
დასავლეთ სომხური იყენებს კლასიკურ სომხურ ორთოგრაფიას, რომელიც ასევე ცნობილია როგორც ტრადიციული მაშტოცური ორთოგრაფია. სომხეთის საბჭოთა სოციალისტურ რესპუბლიკაში დანერგილი სომხური ორთოგრაფიული რეფორმა, რომელიც დღემდე გამოიყენება თანამედროვე სომხეთის აღმოსავლეთის სომხურენოვან ენაში, მოსაუბრეების უმეტესობამ არ მიიღო, რომელთა შორის იყვნენ ირანული და აღმოსავლეთ სომხურენოვანი დიასპორები. დასავლეთსომხურში მას კომუნისტური რეჟიმის დროს გამოქვეყნებულ პერიოდულ გამოცემებში იყენებდნენ.
არტიკლები
ინგლისურისა და სხვა ენების მსგავსად, სომხურ ენასაც აქვს გარკვეული და განსაზღვრული არტიკლები. დასავლეთ სომხურ ენაში განუსაზღვრელი არტიკლია / მა /, რომელიც შემდეგნაირად გამოიყურება:
ატორ მა („სკამი“,), ატორი მა („სკამის“,)
განმსაზღვრელი არტიკლი არსებით სახელთან მიმაგრებული სუფიქსია და არის ორი ფორმიდან ერთ – ერთი, ან –n (როდესაც ბოლო ბგერა ხმოვანია) ან –ə (როდესაც ბოლო ბგერა თანხმოვანია).
ანტითეიზმი
რესურსები ინტერნეტში
კატეგორია:ანტითეიზმი კატეგორია:ათეიზმი
კონსეფსიონის პროვინცია (პერუ)
250პქ|მინი|მარჯვნივ|კონსეპსიონის პროვინცია კონსეპსიონი — პროვინცია პერუში, ხუნინის რეგიონში. პროვინციაში ცხოვრობს 71 215 ადამიანი. პროვინციის ფართობი შეადგენს 3 067,52 კმ²-ს.
პროვინცია ადმინისტრაციულად იყოფა ჩვიდმეტ რაიონად.
რესურსები ინტერნეტში
კატეგორია:ხუნინის რეგიონის პროვინციები
ნიდერლანდების პოლიტიკური წყობა
ნიდერლანდების პოლიტიკური წყობა — წარმოადგენს საპარლამენტო წარმომადგენლობითი დემოკრატიის ჩარჩოებში მოქცეულ კონსტიტუციურ მონარქიის დეცენტრალიზებულ უნიტარულ სახელმწიფოს. ნიდერლანდები ხასიათდება როგორც კონსოციალური სახელმწიფო. ნიდერლანდების პოლიტიკოსები და მთავრობა გამოირჩევა ძირითად საკითხებზე კონსესუსით.
სქოლიო
კატეგორია:ნიდერლანდების პოლიტიკური წყობა
ვახტანგ დარჩინიანი
ადრეული ცხოვრება
დარჩინიანს 5 წლის ასაკში სურდა მოკრივე გამხდარიყო და პროფესიონალებში მსოფლიო ჩემპიონობაზე ოცნებობდა. მამამისმა უთხრა, რომ არ არსებობდა პროფესიონალური კრივი სომხეთში (ან საბჭოთა ქვეყნებში; ეს შეიცვალა, როდესაც კავშირი დაიშალა 1991 წელს) და ამის ნაცვლად სურდა, რომ ვიკს გაჰყოლოდა მისი კვალდაკვალ და ჭიდაობა დაეწყო. ვიკი ბავშვობაშიც ჭიდაობდა, მაგრამ ყოველთვის ამბობდა, რომ ოდესმე მსოფლიო ჩემპიონი გახდებოდა. მან საბოლოოდ მიატოვა ჭიდაობა თავისი ოცნების განსახორციელებლად, რომ გამხდარიყო კრივში მსოფლიო ჩემპიონი.
დარჩინიანმა და მისმა მეუღლემ ოლგამ, ინგლისურის მასწავლებელმა, 2001 წელს სიდნეის, ავსტრალიის ოპერის თეატრთან გაიცნეს ერთმანეთი. ერთი წლის შემდეგ ისინი დაქორწინდნენ. 2007 წელს წყვილს შეეძინა ვაჟი, სახელად რუბენ II.
კარიერა სამოყვარულო დონეზე
ვიკმა კრივი 8 წლის ასაკში დაიწყო ვანაძორის თემში, სადაც კრივი დიდი პოპულარობით სარგებლობდა. მას გამოცდილი მწვრთნელი, ვაზგენ ბადალიანი ავარჯიშებდა. დარჩინიანის შედეგი სამოყვარულო კარიერაში იყო 158 მოგება და 18 მარცხი. 105 მოგება მოიპოვა ნოკაუტით. ვიკი გამოდიოდა მრავალ სხვადასხვა ქვეყანაში და სომხეთის სახელით მონაწილეობა მიიღო 2000 წლის ოლიმპიურ თამაშებში სიდნეიში, ავსტრალიაში. 50 კგ წონით კატეგორიაში მოახერხა მესამე ეტაპზე გასვლა, სადაც დამარცხდა ყაზახეთის წარმომადგენელი ბულატ ჯუმადილოვი. ოლიმპიადაზე მონაწილეობის შემდეგ საცხოვრებლად გადავიდა ავსტრალიაში და იმავე წელს გახდა ავსტრალიის მოქალაქე. დარჩინიანი პროფესიონალი მოკრივე გახდა 24 წლის ასაკში, 2000 წლის 3 ნოემბერს.
შედეგები ოლიმპიურ თამაშებზე
პირველ რაუნდში გამარჯვების შემდეგ მეორე შეხვედრაში, ანგარიშით 20:11 დაამარცხა ილფატ რიაზაპოვი. მესამე შეხვედრაში დამარცხდა ყაზახ ბულატ ჯუმადილოვთნ, ანგარიშით 8:15.
სქოლიო
კატეგორია:სომეხი მოკრივეები
მტკვრის წვერა
მტკვრის წვერა (Barbus lacerta) — მდინარე მტკვრის ენდემური სახეობა, რომელიც წვერას გვარის სხვა სახეობების კვალობაზე თითქმის ბრტყელი ზურგით გამოირჩევა. სხეული დაწინწკლული აქვს. ფარფლის შეფერილობა განსხვავებულია — ზურგის და უკანა ფარფლი რუხია, ქვედებს კი წითელი ფერი დაკრავთ. სხეულის მაქსიმალური ზომა 38 სანტიმეტრია, წონა — 300 გრამი. მტკვრის წვერა ძირითადად საქართველოში, აზერაბაიჯანში, სომხეთსა და ირანში გვეხდება. გავრცელების ძირითადი კერები კასპიის ზღვის აუზის დასავლეთის მდინარეები და მათი შენაკადებია — მტკვარი, არაქსი და ლენქორანი. სახეობის გარკვეული ნაწილი ტბებში ბინადრობს. საქართველოში მტკვრის წვერა ძირითადად მდინარე მტკვარსა და მისი მარჯვენა შენაკადების ქვედა წელში არის გავრცელებული.
სქოლიო
კატეგორია: კობრისებრნი
პატარა გოლისი
პატარა გოლისი — სოფელი საქართველოში, იმერეთის მხარის ხარაგაულის მუნიციპალიტეტში (ნადაბურის თემი). მდებარეობს ლიხის ქედის დასავლეთ კალთაზე, მდინარე ძირულის ხეობაში. ზღვის დონიდან 650 მეტრი. ხარაგაულიდან 57 კილომეტრი.
სქოლიო
კატეგორია:ხარაგაულის მუნიციპალიტეტის სოფლები
Rhytidoponera purpurea
Rhytidoponera purpurea — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
კონიდიუმი
კონიდიუმი (ბერძნ. konia — მტვერი და eidos — სახე) — ჩანთიანი და უსრული სოკოების უსქესო გამრავლების სპორა. წარმოიქმნება მიცელიუმის განსაკუთრებულ განშტოებებზე — კონიდიოფორებზე. კონიდიუმები ერთმანეთისაგან განსხვავდებიან ფორმით, შეფერილობით, უჯრედების რაოდენობით და წარმოშობით. უმდაბლესი სოკოების — ფიკომიცეტების კონიდიუმი მოდიფიცირებულია სპორანგიუმია.
უანკაიოს პროვინცია
250პქ|მინი|მარჯვნივ|უანკაიოს პროვინცია უანკაიო — პროვინცია პერუში, ხუნინის რეგიონში. დედაქალაქია უანკაიო. პროვინციაში ცხოვრობს 439 699 ადამიანი. ფართობი შეადგენს 3 558,10 კმ²-ს.
პროვინცია ადმინისტრაციულა იყოფა 28 რაიონად.
რესურსები ინტერნეტში
კატეგორია:ხუნინის რეგიონის პროვინციები
მარანიანი
მარანიანი (პორტ. Maranhão, MA) — შტატი ბრაზილიის ჩრდილო-აღმოსავლეთში. უკავია სავანით დაფარული ბრაზილიის ზეგნის ჩრდილოეთი ფერდობები და ზღვისპირა დაბლობი.
კატეგორია:ბრაზილიის შტატები
Petya
Petya (აგრეთვე ცნობილია როგორც Petya.A, Petya.D, Trojan.Ransom.Petya, PetrWrap, NotPetya, ExPetr, GoldenEye) — მშიფრავ-გამომძალველი პროგრამული უზრუნველყოფის იჯახი, რომელიც პირველად 2016 წელს აღმოაჩინეს. მავნე პროგრამა გამიზნულია Microsoft Windows-ის პლატფორმაზე დაფუძნებულ სისტემებზე, აინფიცირებს მთავარ ჩამტვირთავ ჩანაწერს საკუთარი პროგრამული კოდის შესასრულებლად, რომლითაც იგი შიფრავს მყარი დისკის ფაილური სისტემის ცხრილს და ხელს უშლის Windows-ის ჩატვირთვას. მომხმარებლის მონაცემების დაშიფრვის შემდგომ აღნიშნული პროგრამა ითხოვს განსაზღვრული საფასურის გადახდას ბიტკოინში, რათა მომხმარებელს აღუდგეს წვდომა სისტემასთან.
Petya-ს სხვადასხვა ვარიანტები პირველად შემჩნეულ იქნა 2016 წელს. მავნე პროგრამა გასავრცელებლად იყენებდა ელექტრონული ფოსტის წერილებში მოთავსებულ დაინფიცირებულ მიმაგრებულ ჩანართებს. 2017 წლის ივნისში Petya-ს ახალი სახეობა გამოყენებულ იქნა გლობალური კიბერშეტევისთვის, რომლის ძირითადი სამიზნე უკრაინა გახდა. პროგრამა-გამომძალველის ახალი სახეობა ვრცელდება EternalBlue ექსპლოტით, რომლის შექმნაში აშშ-ის ნაციონალური უსაფრთხოების სააგენტოს ადანაშაულებენ. იმავე ექსპლოიტს იყენებდა იმავე წელს, ცოტა ხნით ადრე გავრცელებული მშიფრავ-გამომძალველი WannaCry.
რკონის ციხე
მინი|მარჯვნივ|250პქ|რკონის ციხე რკონის ციხე – არქიტექტურული, ისტორიული და მონუმენტური ხელოვნების ძეგლი კასპის მუნიციპალიტეტში. მდებარეობს მდინარე თეძმის ვიწრო ხეობაში, წალკიდან მიმავალი გზის პირას, სოფელ რკონსა და რკონის კომპლექსს შორის, მაღალი მთის ფერდობზე. მას სამხრეთიდან მდინარე თეძამი ჩამოუდის. ხეობას მოჰყვება მანგლისიდან მომავალი გზა.
ციხე თარიღდება XVIII საუკუნის შუა ხანებით. კომპლექსში შედის: გალავანი, ეკლესია, კოშკი, სადაზვერვო კოშკი და სასახლე. რკონის ციხის კომპლექსი მეტად რთულრელიეფიან მთაზეა აგებული, მისი დასავლეთი ნაწილი შედარებით შევაკებულ ადგილზე დგას, აღმოსავლეთისა კი – თითქმის ციცაბო ფერდობზე. შიდა ტერიტორია მოსწორებული არ არის. ციხე მთლიანად ნაგებია ნატეხი ქვით.
გალავანი წარმოადგენს მარტივ უსწორო მრგვალგვერდას (სიმაღლე 5 მეტრი), რომელსაც თითო კარი აქვს ჩრდილო-დასავლეთით და სამხრეთით. კედლები გამაგრებულია კონტრფორსებით. შიგნით გალავანი ორიარუსიანია. საბრძოლო ბილიკი ხისა ყოფილა. გალავნის ქვედა ნაწილი ყრუა, ზედა იარუსზე კი სათოფურებია.
ეკლესია დარბაზულია თარიღდება XIII საუკუნით. შესასვლელი სამხრეთიდან აქვს. აღმოსავლეთით აფსიდში, და დარბაზის სამხრეთ და დასავლეთ კედლებში თითო სარკნმელია. დარბაზი გადახურულია ორ შეკიდულ თაღზე დაყრდნობილი კამარით. კედლებზე შერჩენილია მოხატულობის კვალი. იგი თარიღდება XIII საუკუნის II ნახევრით. აფსიდის კონქში ჩანს ვედრების კომპოზიციის ნაწილი. მომდევნო რეგისტრში ზიარების კომპოზიციაა წარმოდგენილი. მხატვრობის ფერებში ჭარბობს ზურმუხტისფერი-მწვანე. ეკლესიის ფასადები ნატეხი ქვითაა ნაგები. წყობაში გამოყენებულია XII-XIII საუკუნეების ეკლესიის ნანგრევებიდან მოტანილი ჩუქურთმიანი ქვები.
კოშკი დგას გალავნის სამხრეთ-აღმოსავლეთით, ყველაზე მაღალ ადგილას. მისი სამხრეთი და აღმოსავლეთი კედლები კლდეს ეყრდნობა, ხოლო დანარჩენი ორი - მასიურ კედელს. ქვედა სართულის იატაკი ხის კოჭებზე ყოფილა დაგებული. კედლებში დატანებულია ბუხრები და სათოფურები.
სადაზვერვო კოშკი დგას ციხის ზემოთ, მთის წვერზე. მისი გეგმა კვადრატს უახლოვდება. შემორჩენილია სამი სართული: პირველი ყრუა, მეორის კედლებში სათოფურებია, მესამე დაზიანებულია.
სასახლე დგას ციხის ეზოში შემორჩენილია სამსართულიანი ნაგებობის ნანგრევები. პირველ სართულზე ორი კარი, ბუხარი და სამეურნეო დანიშნულების ნიშებია, მეორეზე – ნიშები და ბუხარი; მესამე სართულის კედლები ძლიერ დაზიანებულია, ჩანს მხოლოდ კარი.
2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:კასპის მუნიციპალიტეტის ციხესიმაგრეები კატეგორია:ეროვნული მნიშვნელობის კატეგორიის კულტურის უძრავი ძეგლები
ხრტილოვანი განოიდები
ხრტილოვანი განოიდები (Chondrostei) — სხივფარფლიანი თევზების ქვეკლასი (სხვა სისტემებით რიგი ან ზერიგი) განოიდების ჯგუფისა. მოიცავს ორ ან ერთ რიგს — ზუთხისნაირებს (Acipenseriformes) და მრავალფარფლასნაირებს (Polypteriformes; ზოგი წყაროთი არ ეკუთვნის განოიდებს). აქვთ შიშველი სხეული, რომელსაც ზოგჯერ მსხვილი ძვლოვანი ქერცლების 5 გასწვრივი რიგი გასდევს (ზუთხების შემთხვევაში), უმეტესად ხრტილოვანი ჩონჩხი, დაუნაწევრებელი ქორდა. ნაწლავში განვითარებულია სპირალური სარქველი, გულში — არტერიული კონუსი.
სქოლიო
*
დიუსი
დიუსი (Düssi) — მთა გლარნის ალპებში, შვეიცარიაში. მდებარეობს ურისა და გრაუბიუნდენის კანტონების საზღვარზე. მისი მასივი ერთმანეთისგან ჰყოფს მადერანერტალისა და ვალ-რუსაინის ხეობებს.
რესურსები ინტერნეტში
კატეგორია:ალპები კატეგორია:შვეიცარიის მთები
ქულბაქი
ქულბაქი — მთა საქართველოში, სამცხე-ჯავახეთის მხარეში, ასპინძის მუნიციპალიტეტში. მდებარეობს ჯავახეთის ქედზე, ფარავნის ტბის აღმოსავლეთით. სიმაღლე ზღვის დონიდან 2821 მ. აგებულია შავი გაუმჭვირვალი ობსიდიანით. ქულბაქი ნეოგენური ვულკანია. მის კალთაზე დგას ქვის ჯვარი, რომელიც შუა საუკუნეებში საუღელტეხილო ნიშნად ითვლებოდა ბიზანტიიდან მომავალ საქარავნო გზაზე.
ლიტერატურა
კატეგორია:სამცხე-ჯავახეთის მხარის მთები
ბესედასი
სქოლიო
კატეგორია:ავილის მუნიციპალიტეტები
სტივი უანდერი
სტივენ ჰარდუეი მორისი (დ. სტივლენდ ჰარდუეი ჯადკინსი, 13 მაისი, 1950),, უფრო მეტად ცნობილი ფსევდონიმით სტივი უანდერი (Stevie Wonder) — ამერიკელი მუსიკოსი, მომღერალი, სიმღერების ავტორი, პროდიუსერი და მულტი-ინსტრუმენტალისტი. ვუნდერკინდი სტივი ითვლება მეოცე საუკუნის მეორე ნახევრის კრიტიკოსების მიერ აღიარებულ და კომერციულად წარმატებულ ერთ-ერთ მუსიკოსად. მისი კარიერა დაიწყო 11 წლის ასაკში, როდესაც Motown-ის ლეიბლ Tamla-სთან კონტრაქტი გააფორმა. უანდერი სახელი Motown-ს დღემდე უკავშირდება. მუსიკოსი დაბადებიდან მცირე პერიოდის შემდეგ სამუდამოდ დაბრმავდა.
სქოლიო
კატეგორია:ამერიკელი მუსიკოსები კატეგორია:დაბადებული 1950 კატეგორია:ამერიკელი საზოგადო მოღვაწეები კატეგორია:ამერიკელი ფანკ მუსიკოსები კატეგორია:Motown-ის შემსრულებლები კატეგორია:ამერიკელი მუსიკალური პროდიუსერები კატეგორია:ამერიკელი კლავიშისტები კატეგორია:გრემის ჯილდოს მფლობელები კატეგორია:როკ-ენ-როლის დიდების დარბაზში შესული შემსრულებლები
ბაო-დაი
ბაო-დაი (დ. 22 ოქტომბერი, 1913 — გ. 30 ივლისი, 1997) — ვიეტნამის უკანასკნელი იმპერატორი (1926–1945). ტახტიდან გადადგა ვიეტნამის აგვისტოს რევოლუციის დროს 1945 წელს. რამდენიმე თვის განმავლობაში 1945–1946 წლებში იყო ვიეტნამის დემოკრატიული რესპუბლიკის მთავრობის მრჩეველი. 1946 წლის გაზაფხულზე გაიქცა სიანგანში (ჰონკონგი). 1949 წლის მარტში ხელი მოაწერა შეთანხმებას საფრანგეთთან, რომლის შედეგად საფრანგეთის ჯარების მიერ ოკუპირებულ ვიეტნამის ტერიტორიაზე შეიქმნა მარიონეტული სახელმწიფო მისი მეთაურობით. 1955 წლის 23 ოქტომბერს სამხრეთ ვიეტნამში ჩატარებული რეფერენდუმის შედეგად ბაო-დაიმ დაკარგა „ვიეტნამის სახელმწიფოს“ მეთაურის პოსტი.
ლიტერატურა
კატეგორია:ვიეტნამის იმპერატორები კატეგორია:დაბადებული 22 ოქტომბერი კატეგორია:დაბადებული 1913 კატეგორია:გარდაცვლილი 30 ივლისი კატეგორია:გარდაცვლილი 1997 კატეგორია:მეორე მსოფლიო ომის პოლიტიკური ლიდერები კატეგორია:ტახტიდან გადამდგარი მონარქები
Rhytidoponera reflexa
Rhytidoponera reflexa — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
კოლხური წვერა
კოლხური წვერა (Barbus tauricus escherichii) — თევზი კობრისებრთა ოჯახისა. ყირიმული წვერას ერთ-ერთი ქვესახეობაა. მისი ორი წყვილი ულვაშიდან ერთი თითქმის ატროფირებულია, მეორე კი მხოლოდ ნესტოებამდე წვდება. კოლხური წვერას სხვა სახეობებთან შედარებით მეტად მცირე აქვს ზურგის ფარფლის ხრტილის ზომა. კოლხური წვერას სხეულის მაქსიმალური სიგრძე 30 სანტიმეტრია, წონა — 250 გრამი. კოლხური წვერა და მისი მონათესავე სახეობები გავრცელებულნი არიან შავი ზღვის აუზის მდინარეებში. განსაკუთრებით ბევრია ბულგარეთში, თურქეთში, უკრაინაში (ყირიმის ნახევარკუნძული) და რუსეთში (ყუბანი, ყაბარდო-ბალყარეთი). ბინადრობს დასავლეთ საქართველოს წყლებში, მდინარეებში (ჭოროხი, ჩოლოქი, კინტრიში, სუფსა, რიონი, ხობი, ენგური, კოდორი, ბზიფი, ფსოუ და მათი შენაკადები); წყალსაცავებში (ტყიბულის და ლაჯანურის წყალსაცავები) და ამტყელის ტბაში.
რესურსები ინტერნეტში
კატეგორია:კობრისებრნი
სტოუნჰენჯი
სტოუნჰენჯი (Stonehenge) — პრეისტორიული მეგალითური მონუმენტი ინგლისის სამხრეთ-დასავლეთში (სოლზბერის ვაკე). 1986 წელს, იუნესკომ სტოუნჰენჯი და მის შემოგარენში მდებარე არქეოლოგიური ძეგლები მსოფლიო მემკვიდრეობის სიაში შეიტანა საერთო სახელით - სტოუნჰენჯი, ეივბერი და ასოცირებული ძეგლები.
აგებულება
მსოფლიოს ეს ცნობილი ძეგლი შედგება 3 სამშენებლო ფენისგან: ეს უკანასკნელი ქვათა კონსტრუქცია ქმნის 30 მ დიამეტრის წრეს. წრეში 5 ტრილიტია(ზემოდან ფილაგადაფარებული 2 ქვა), რომელიც თავის მხრივ საკურთხევლის ქვის გარშემოა განლაგებული.
დათარიღება
სტოუნჰენჯი ინგლისის ნეოლითისა და ბრინჯაოს ხანის მჭიდრო მონუმენტების კომპლექსის ცენტრია, რომელიც მოიცავს ასეულობით სამარხ მიწაყრილს.
არქეოლოგები დარწმუნებულნი არიან, რომ ეს წარმოსადეგი ქვის მონუმენტი ძვ. წ. 2500 წლების ფარგლებში აღიმართა. მაგრამ არსებობს მოსაზრება, რომ იგი ძვ. წ. 3000 წელზე ადრეა აღმართული. გარს შემოვლებული მიწაყრილი, რომელიც მონუმენტის ყველაზე ადრეულ ეტაპს წარმოადგენს, ძვ. წ. 3 100 წლით თარიღდება.
2008 წელს, არქეოლოგებმა წარმოადგინეს მონაცემები, რომლის მიხედვითაც სტოუნჰენჯი ადრეული ადამიანებისთვის სამარხის როლს ასრულებდა. აღმოჩენილია ადამიანის კრემაციის ნარჩენები, რომლებიც ძვ. წ. 3000 წლით თარიღდება, ანუ იმ დროით, როდესაც სტოუნჰენჯის თავდაპირველი კომპონენტები - მიწაყრილები შექმნეს.
ღვიდისი
ღვიდისი — მთა საქართველოში, შიდა ქართლის მხარეში, ჯავის მუნიციპალიტეტში. მდებარეობს გუდისის ქედზე, მდინარე ჩაბარუხისწყლის (პატარა ლიახვის მარჯვენა შენაკადი) სათავეში. სიმაღლე 2915 მ. აგებულია ქვედაცარცული კარბონატული ქანებით. ღვიდისი შემოსილია სუბალპური და ალპური მდელოებით.
ლიტერატურა
კატეგორია:შიდა ქართლის მხარის მთები
პარაიბა
პარაიბა (პორტ. Paraíba, PB) — შტატი ბრაზილიის ჩრდილო-აღმოსავლეთში, ძირითადად ბრაზილიის ზეგანზე. ეკონომიკის საფუძველი სოფლის მეურნეობაა.
კატეგორია:ბრაზილიის შტატები
სასენერი
სასენერი (Sasseneire) — მთა პენინის ალპებში, შვეიცარიაში. მდებარეობს ვალეს კანტონში; გადმოჰყურებს ევოლენის მუნიციპალიტეტს. აღმართულია ერანისა და ანივიერის ხეობებს შორის მდებარე ქედზე.
რესურსები ინტერნეტში
კატეგორია:ალპები კატეგორია:შვეიცარიის მთები
ანარ ქერიმოვი
ანარ გაბილ ოღლუ ქერიმოვი (Anar Qabiloğlu Kərimov; დ. 3 ივნისი, 1977, ფუზულის რაიონი) — 2021 წლის 5 იანვრიდან აზერბაიჯანის რესპუბლიკის კულტურის მინისტრი.
ბიოგრაფია
ანარ ქერიმოვი დაიბადა 1977 წლის 3 ივნისს ფუზულიში. 1998 წელს დაამთავრა ბაქოს სახელმწიფო უნივერსიტეტის აღმოსავლეთმცოდნეობის ფაკულტეტი ბაკალავრის ხარისხით არაბული ენისა და ფილოლოგიის სპეციალობით. 2003 წელს დაამთავრა აზერბაიჯანის რესპუბლიკის პრეზიდენტთან არსებული სახელმწიფოს მართვის აკადემიის საერთაშორისო ურთიერთობების ფაკულტეტი მაგისტრის ხარისხით საერთაშორისო ურთიერთობებისა და დიპლომატიის სპეციალობით. ანარ ქერიმოვი მონაწილობას იღებდა დიპლომატიურ კურსებზე ერაყში (ალ მუსტანსირის უნივერსიტეტი), ეგვიპტეში (დიპლომატიური კვლევების ინსტიტუტი), ავსტრიაში (ვენის დიპლომატიური აკადემია), იტალიაში (სან-რემოს საერთაშორისო ჰუმანიტარული სამართლის ინსტიტუტი), პოლონეთში (წითელი ჯვრის საერთაშორისო კომიტეტი).
კარიერა
დიპლომატიური კარიერა 2000 წელს ატაშეს რანგში დაიწყო, აზერბაიჯანის რესპუბლიკის საგარეო საქმეთა სამინისტროს ადამიანის უფლებების, დემოკრატიზაციისა და ჰუმანიტარული საკითხების მართვის განყოფილებაში მესამე მდივნად.
2004 – 2008 წლებში მუშაობდა მესამე და მეორე მდივნად აზერბაიჯანის რესპუბლიკის საელჩოში ბელგიის სამეფოსა და ევროკავშირში.
2008 – 2009 წლებში აზერბაიჯანის რესპუბლიკის საგარეო საქმეთა სამინისტროში ჰუმანიტარულ და სოციალურ საკითხთა პირველი მდივნის მოვალეობას ასრულებდა.
2010 – 2014 წლებში იყო მრჩეველი, დროებითი რწმუნებული იუნესკოში აზერბაიჯანის რესპუბლიკის მუდმივ წარმომადგენლობაში. 2014 წლის 23 მაისს აზერბაიჯანის რესპუბლიკის პრეზიდენტის განკარგულებით ანარ ქერიმოვი იუნესკოში აზერბაიჯანის მუდმივ წარმომადგენლად დაინიშნა.
2020 წელს გამოხმობილ იქნა იუნესკოში აზერბაიჯანის რესპუბლიკის მუდმივი წარმომადგენლის თანამდებობიდან.
2020 წლის 20 ივნისს აზერბაიჯანის კულტურის მინისტრის პირველ მოადგილედ დაინიშნა, ხოლო აზერბაიჯანის რესპუბლიკის პრეზიდენტის 20 ივნისის განკარგულებით ანარ ქერიმოვს კულტურის მინისტრის მოვალოების შესრულება დაევალა.
2021 წლის 5 იანვარს აზერბაიჯანის რესპუბლიკის კულტურის მინისტრად დაინიშნა.
პატარა სახვლარი
პატარა სახვლარი — სოფელი საქართველოში, იმერეთის მხარის ხარაგაულის მუნიციპალიტეტში (ლეღვანის თემი). მდებარეობს მდინარე ჩხერიმელას ხეობაში. ზღვის დონიდან 780 მეტრი. ხარაგაულიდან 13 კილომეტრი.
ანარ ქერიმოვი
კარიერა
ფლობს რუსულ, ინგლისურ, არაბულ და ფრანგულ ენებს.
პატარა სახვლარი
დემოგრაფია
2014 წლის აღწერის მონაცემებით სოფელში ცხოვრობს 2 ადამიანი.
ანარ ქერიმოვი
სქოლიო
კატეგორია:დაბადებული 3 ივნისი კატეგორია:დაბადებული 1977
პატარა სახვლარი
სქოლიო
კატეგორია:ხარაგაულის მუნიციპალიტეტის სოფლები
Rhytidoponera reticulata
Rhytidoponera reticulata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
სამხრეთ მორავიის მხარე
სამხრეთ მორავიის მხარე (Jihomoravský kraj) — ჩეხეთის ადმინისტრაციული ერთეული. მდებარეობს ისტორიული მხარის — მორავიის სამხრეთ-დაავლეთ ნაწილში. მისი დედაქალაქია ბრნო, რომელიც წარმოადგენს ჩეხეთში სიდიდით მეორე ქალაქს. რეგიონი ცნობილია ღვინოს წარმოებით. ქალაქების: მიკულოვი, ზნოიმო, ველკე-პავლოვიცე და მორავიული სლოვაკია შემოგარენში იწარმოება ჩეხური ღვინოების 94%.
რესურსები ინტერნეტში
კატეგორია:ჩეხეთის მხარეები